

**ПОЗИВ ЗА ПОДНОШЕЊЕ ПОНУДЕ**

На основу члана 31. и 39. Закона о јавним набавкама („Сл.гласник РС” број 124/12, 14/2015 и 68/2015), Правилника о обавезним елементима конкурсне документације у поступцима јавних набавки и начину доказивања испуњености услова („Сл.гласник РС” број 86/2015) и Одлуке о покретању поступка јавне набавке мале вредности бр. 01.03.2019. године, позивају се понуђачи да поднесу писану понуду за закључење уговора у поступку јавне набавке мале вредности услуге бр. ЈНМВ 01/2019.

|  |  |
| --- | --- |
| **Назив наручиоца:** | Универзитет у Београду - Физички факултет |
| **Адреса наручиоца:** | Студентски трг 12-16, Београд |
| **Интернет страница наручиоца:** | www.ff.bg.ac.rs |
| **Е-mail адреса наручиоца:** | dekanat@ff.bg.ac.rs |
| **Врста наручиоца:** | Просвета – високо образовање |
| **Врста поступка јавне набавке:** | Јавна набавка мале вредности, набавка услуге. |
| **Врста предмета:**  **Општи речник набавки:** | Услуге израде пројекта и плана противпожарне заштите.  ОРН –71317100 - Саветодавне услуге у вези са заштитом од пожара и експлозије и надзором над њима**.** |

**Конкурсну документацију понуђачи могу преузети на један од начина:**

* са интернет странице наручиоца: www.ff.bg.ac.rs
* са сајта Портала за јавне набавкe.

Наручилац ће одговоре, измене и допуне конкурсне документације објавити на Порталу јавних набавки и својој интернет страници.

Понуде морају бити припремљене и поднете у складу са позивом за подношење понуде и конкурсном документацијом.

Понуђач је дужан да испуњава све обавезне и додатне услове из конкурсне документације одређене у складу са чл. 75. и 76. Закона о јавним набавкама, што доказује на начин дефинисан конкурсном документацијом.

Понуђач је дужан да приликом подношења понуде достави тражене прилоге као и да попуни, потпише и овери обрасце који су дати у конкурсној документацији, јер ће се једино понуда која буде достављена са траженим прилозима и попуњеним, потписаним и овереним обрасцима узети у разматрање.

Понуђачи су дужни да понуду сачине према упутству наручиоца и да је у писаном облику доставе у запечаћеној коверти/кутији на адресу наручиоца у Београду, ул. Студентски трг бр. 12-16, блок Ц, 3. спрат, правна служба, соба 663, са назнаком **»ПОНУДА ЗА ЈАВНУ НАБАВКУ УСЛУГЕ ‐** израде пројекта и плана противпожарне заштите **број ЈНМВ 01/2019‐ НЕ ОТВАРАТИ«,** , **најкасније** до дана **05.04.2019.** године до **12.00 часова**.

Коверат/кутија на предњој страни мора имати **заводни печат и број понуђача**. Понуђач је дужан да на полеђини коверте/кутије назначи назив, адресу, телефон и име и презиме контакт особе понуђача, као и да ли понуђач наступа самостално, са подиспоручиоцем или понуду подноси група понуђача, када је неопходно назначити назив, седиште за сваког члана и назначити ко је носилац посла - овлашћени члан групе.

Понуђач је у обавези да понуду, обрасце и доказе захтеване конкурсном документацијом достави у **затвореној коверти или кутији – повезано јемствеником**, затворено и упаковано на начин да се не могу накнадно убацивати, одстрањивати или замењивати поједини листови, односно прилози као и да се приликом отварања понуде са сигурношћу може утврдити да се понуда први пут отвара.

Наручилац ће приликом пријема понуда на коверти/кутији обележити ''Време, евиндециони број и датум пријема понуде'' према редоследу приспећа. Свим понуђачима који понуду доставе непосредно наручилац предаје ''Потврду о пријему понуде''.

Понуде које буду стигле до наведеног рока сматраће се ''благовременом понудом'' и узеће се у разматрање. Неблаговремене понуде се неће отварати и по окончању поступка отварања ће бити враћене понуђачу уз повратницу, са назнаком да је иста поднета неблаговремено.

***Важна напомена:*** *Уколико понуђач подноси понуду путем поште, без обзира да ли је послао понуду обичном, препорученом пошиљком или путем брзе поште, релевантна је једино чињеница када је наручилац понуду примио, односно да ли је наручилац примио понуду пре истека рока за подношење понуда (у којој ситуацији ће понуда бити благовремена), те није релевантан моменат када је понуђач послао понуду.*

**Јавно отварање** **понуда** ће се обавити одмах након истека рока за достављање понуда тј. дана **05.04.2019.** године у **12.30** часова у просторијама наручиоца у Београду, ул. Студентски трг бр. 12-16, соба бр. 665 - Плава сала. Отварању понуда може присуствовати свако заинтересовано лице а у поступку отварања понуда могу активно учествовати само овлашћени представници понуђача, који су дужни да пре почетка отварања понуда комисији за јавну набавку поднесу овлашћење за активно учешће у поступку отварања понуда.

**Рок за доношење одлуке:** Одлука о закључењу уговора биће донета у року до 10 дана од дана јавног отварања понуда, и биће објављена на сајту Наручиоца и Порталу јавних набавки.

**Критеријум избора најповољније понуде**: најнижа понуђена цена.

Особа за контакт :

Јелена Дашић, службеник за јавне набавке

Телефон: 011/7158-177

e-mail: jelena.dasic@ff.bg.ac.rs